
Mesterséges Intelligencia a mezőgazdaságban Fuzzy szakértői rendszer

       A mesterséges intelligencia régebb óta foglalkoztatja az emberiséget, mint gondolnánk. Már 1943-ban áttörő sikereket értek el a technológiában, és ezt egyre több eredmény követte.
     Az MI egyik első kereskedelmi alkalmazásánál a rendszer képes volt a vállalat számára évi 40 millió dollárt megtakarítani. Ugyancsak áttörő sikert aratott a rendszer mikor az amerikai haderő alkalmazta, és egyszeri alkalmazásával a rendszer megtérítette a 30 éves fejlesztési költségeit. Ezek csak pár példák arra, hogy a múltban mekkora sikereket és hasznot hozott az MI-alkalmazása. Mára már az élet rengeteg területén alkalmazzák a technológiát. Az általam megvizsgált és kiemelt terület az a mezőgazdaság.
     Feltevődhet a kérdés, hogy miért is választottam ezt a témát, ágazatot? Napjainkban a föld népessége egyre jobban gyarapszik, és ezzel az élelmiszer igény is növekedik. A rendelkezésünkre álló földterület véges, ezért a költségcsökkentés, termelés maximalizálás kerül előtérbe. Ezek az MI-rendszerek kiválóan alkalmazhatóak ezen problémák megoldására, ezt a nyugati példák is alátámasztják.
    Dolgozatomban megvizsgálom az ország, régió mezőgazdasági fejlettségét, bemutatom a fontosabb alkalmazott MI-rendszereket, majd a dróntechnológiára fektetem a hangsúlyt. Egy marosvásárhelyi vállalat segítségével bemutatom a technológiát.
   Ezt követően kerül sor a gyakorlati munkára, ugyanis a vállalat által készített képek segítségével egy olyan Fuzzy (homályos logikán alapuló) szakértői rendszert mutatok be, mely a drónokkal való permetezést segíti elő, így az emberi képelemzés, döntéshozás feladatokat a rendszer is képes lenne kezelni. A dolgozatban megvizsgálom egy dróntechnológián alapuló permetezési rendszer megtérülési költségeit is.



